S-58/2015

Mál þetta er höfðað með ákæru lögreglustjórans á höfuðborgarsvæðinu, útgefinni 3. febrúar 2015, á hendur S-kk-þgf R-kk-þgf O-kk-þgf, kt. 000000-0000, Þrastarási 73 í Hafnarfirði.

Að teknu tilliti til breytingar sem gerð hefur verið á ákæru málsins, en hún fólst í því að fallið var frá saksókn að því er tekur til brots gegn 263. gr. almennra hegningarlaga, eru ákærða gefin að sök eftirtalin brot:

„I

[Umferðarlagabrot], með því að hafa, miðvikudaginn 18. júní 2014, ekið bifreiðinni AH-719 óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 3,0 ng/ml) um Erluás í Hafnarfirði, við leikskólann Tjarnarás, þar sem lögregla stöðvaði aksturinn.

Telst þetta varða við 1. sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987 með áorðnum breytingum.

II

[Umferðarlagabrot], með því að hafa, laugardaginn 5. júlí 2014, ekið bifreiðinni AH-719 óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 16 ng/ml) suður Þrastarás í Hafnarfirði, að hringtorginu við Ásbraut, þar sem lögregla stöðvaði aksturinn.

Telst þetta varða við 1. sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987 með áorðnum breytingum.

III

[Umferðarlagabrot], með því að hafa, miðvikudaginn 30. júlí 2014, ekið bifreiðinni OB-198 óhæfur til að stjórna henni örugglega vegna áhrifa ávana- og fíkniefna (í blóði mældist tetrahýdrókannabínól 12 ng/ml) um Suðurfell í Reykjavík, við Völvufell, þar sem lögregla stöðvaði aksturinn.

Telst þetta varða við 1. sbr. 2. mgr. 45. gr. a, sbr. 1. mgr. 100. gr. umferðarlaga nr. 50/1987 með áorðnum breytingum.

IV

[Fíkniefnalagabrot[, með því að hafa, miðvikudaginn 21. maí 2014, að Þrastarási 73 í Hafnarfirði, haft í vörslum sínum 1,54 g af maríhúana sem lögregla fann við leit.

Telst þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

[...]

VI

[Þjófnað], með því að hafa, á tímabilinu 5.-7. apríl 2014, í félagi við annan aðila, brotist inn í vinnuskúr í eigu Hástígs ehf. að Klukkuvöllum 5 í Hafnarfirði, með því að spenna upp krossviðarplötu sem var fyrir gluggaopi á hurð skúrsins, og stolið þaðan slípirokki, höggborvél, tveimur járnbindingavélum, 2 borvélum, hleðslutæki og sjúkrakassa.

Telst þetta varða við 244. gr. almennra hegningarlaga nr. 19/1940.“

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar. Þá er krafist upptöku á 1,54 g af maríhúana, sbr. ákæruliður IV.

Í V. lið ákæru var ákærða gefið að sök brot gegn 263. gr. almennra hegningarlaga, en við þingfestingu málsins féll ákæruvaldið frá þeim sakargiftum.

Ákærði hefur fyrir dómi skýlaust játað brot sín og var því farið með málið samkvæmt 164. gr. laga nr. 88/2008 um meðferð sakamála og það tekið til dóms án frekari sönnunarfærslu eftir að sækjandi og verjandi höfðu tjáð sig stuttlega um lagaatriði og ákvörðun viðurlaga.

Sannað er með skýlausri játningu ákærða, sem er í samræmi við framlögð sakargögn, að hann hafi gerst sekur um þá háttsemi sem saksókn á hendur honum tekur til samkvæmt framansögðu og er réttilega heimfærð til refsiákvæða í ákæru.

Ákærði hefur ekki áður sætt refsingu.

Ákærði hefur unnið sér til refsingar samkvæmt 1. mgr. 244. gr. almennra hegningarlaga nr. 19/1940, 1. mgr. 100. gr. umferðarlaga nr. 50/1987 og 5. gr. laga um ávana- og fíkniefni nr. 65/1974.

Svo sem hér stendur á verður ákærða annars vegar gert að sæta fangelsi í 30 daga og verður sá hluti refsingar hans bundinn skilorði á þann veg sem í dómsorði greinir. Hins vegar verður honum gert að greiða 420.000 krónur í sekt til ríkissjóðs. Verði sektin eigi greidd innan fjögurra vikna frá dómsbirtingu að telja skal ákærði í hennar stað sæta fangelsi í 26 daga.

Með vísan til 4. mgr. 102. gr. umferðarlaga ber að svipta ákærða ökurétti í tvö ár frá birtingu dóms þessa.

Ákærði hefur fallist á kröfu ákæruvalds um upptöku. Með vísan til 6. mgr. 5. gr. laga nr. 65/1974 er sú krafa tekin til greina.

Ákærði verður dæmdur til að greiða allan sakarkostnað málsins samkvæmt yfirliti sækjanda og ákvörðun dómsins um þóknun skipaðs verjanda ákærða, sem ákveðin er að meðtöldum virðisaukaskatti, eins og nánar greinir í dómsorði.

Þ-kk-nf I-kk-nf N-kk-nf dómstjóri dæmir mál þetta.

D ó m s o r ð

Ákærði, S-kk-nf R-kk-nf O-kk-nf, sæti fangelsi í 30 daga, en fresta skal fullnustu refsingarinnar og hún falla niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940.

Ákærði greiði 420.000 krónur í sekt til ríkissjóðs og komi fangelsi í 26 daga í sektar stað, verði hún eigi greidd innan fjögurra vikna frá birtingu dómsins.

Ákærði er sviptur ökurétti í tvö ár frá birtingu dóms þessa.

Ákærði sæti upptöku á 1,54 g af maríhúana.

Ákærði greiði 400.386 krónur í sakarkostnað, þar með talda þóknun skipaðs verjanda síns, P-kk-ef K-kk-ef héraðsdómslögmanns, 111.600 krónur.

Þ-kk-nf I-kk-nf N-kk-nf